راجہ ناہر خان

والی میوات راجا ناہر خان میواتی، جیہڑے خانزادہ راجپوت قبیلے دے پیشوا ہن، ہک بہادر حکمران ہن۔ انہاں نے 1355ء وچ فیروز شاہ تغلق دے دور وچ اسلام قبول کیتا۔  

 پس منظر 
راجا ناہر خان، اصل ناں کنور سونپر پال، کوٹلہ قلعہ دے جدون راجا لکھن پال دے پتر اتے راجا ادھن پال دے پوہترے ہن۔ انہاں دا تعلق کرولی دے مہاراجا بجائی پال دی نسل توں ہئی۔  

 اسلام قبول کرنا 
کنور سونپر پال اتے انہاں دے بھرا کنور ثمر پال (بعد وچ چاجو خان) فیروز شاہ تغلق دی خدمت وچ ہن۔ ہک شکار مہم دے دوران کنور سونپر پال نے اپݨی تیر اندازی دی مہارت نال شیر کوں مار کے سلطان دی جان بچائی۔ ایں تے سلطان نے ݙوہیں بھراواں کوں اسلام قبول کرݨ دی دعوت ݙتی اتے انہاں کوں "خان" دا لقب عطا کیتا۔ سونپر پال "ناہر خان میواتی" اتے ثمر پال "چہجو خان" سݙوائے۔

 خانزادہ راجپوت قبیلے دا بانی اتے والی میوات: 
ناہر خان دے نو پتر ہن اتے انہاں دی اولاد خانزادہ راجپوت دے ناں توں مشہور تھئی۔ 1372ء وچ فیروز شاہ تغلق نے انہاں کوں میوات دا لارڈشپ عطا کیتا اتے انہاں نے میوات وچ موروثی جمہوری نظام قائم کریندے ہوئے والی میوات دا لقب اختیار کیتا۔ انہاں دی اولاد نے 1527ء تک میوات تے حکومت کیتی، جیندے آخری حکمران حسن خان میواتی ہن جیہڑے خانوا دی جنگ وچ فوت تھئے۔

 دہلی اقتدار دی جدوجہد: 
1388ء وچ ناہر خان نے فیروز شاہ تغلق دے پوترے ابوبکر شاہ دی مدد کیتی تاں جو اونکوں اوندے چاچے ناصر الدین محمود شاہ تغلق توں دہلی دا تخت واپس ݙیوایا ونڄے۔ تاہم، ابوبکر کوں جلد ہی ناصر الدین توں شکست تھئی اتے او ناہر خان دے کول میوات بھڄ ڳیا۔ ناصر الدین نے انہاں دا پچھا کیتا، اتے ہک جدوجہد دے بعد ابوبکر اتے ناہر خان نے ہتھیار سٹ ݙتے۔ ابوبکر کوں قید کر ݙتا ڳیا جݙݨ کہ ناہر خان کوں خلعت ݙے کے ونڄݨ دی اجازت ݙتی ڳئی۔

 تیمور دا ہندوستان تے حملہ: 
1398ء وچ تیمور دے دہلی تے حملے دے دوران ناہر خان کوٹلہ تجارا واپس چلے ڳئے۔ میوات اوں ویلے دہلی توں بھڄݨ آلے لوکاں نال بھریا ہویا ہئی، جنہاں وچ خضر خان (دہلی دا مستقبل دا سلطان) وی شامل ہئی۔ ناصر الدین کوں شکست ݙیوݨ دے بعد تیمور نے ناہر خان کوں ملاقات دی دعوت بھیجی جینکوں انہاں نے قبول کیتا۔ ناہر خان نے تیمور کوں ݙو سفید طوطے تحفے وچ ݙتے جنہاں دی تیمور نے ٻہوں تعریف کیتی۔ تیمور نے اپݨیاں یادداشتاں وچ ناہر خان دے شائستہ رویے دا ذکر کیتا ہے۔

 موت اتے میراث: 
1402ء وچ ناہر خان کوں کشن گڑھ باس وچ انہاں دے ساوریاں نے ڳھات لڳا کے قتل کر ݙتا۔ انہاں دے بعد انہاں دے پتر راجا بہادر خان والی میوات بݨے۔ ناہر خان دے نو پتر ہن اتے او خانزادہ راجپوت برادری دے پیشوا ہن۔ حسن خان میواتی انہاں دی براہ راست اولاد وچوں ہن۔ پرانی دہلی دے چاندنی چوک وچ حویلی نہروالی دے بارے وچ آکھیا ویندا ہے کہ او اصل وچ ناہر خان دی ملکیت ہئی، جیہڑی بعد وچ پرویز مشرف دے خاندان دی ملکیت وچ آئی۔

 حوالہ 

ونکی:ویکی ڈیٹا نال مطابقت رکّھݨ آلی مختصر تفصیل
ونکی:بھارتی مسلم شخصیتاں